Konkurents muutub karmiks: suurim toidukaupade e-pood siseneb Eesti turule - Barbora.ee
Home > Barbora pere > Barbora uudised > Konkurents muutub karmiks: suurim toidukaupade e-pood siseneb Eesti turule
Barbora, mis kuulub Maxima Grupile, hakkab asendama tänaseni Eestis edukalt tegutsenud veebipoodi e-maxima.ee. Uue kaubamärgi Barbora tulek annab klientidele võimaluse teha oste nutitelefonis ja maksta lisavõimalusena ka siis, kui tellitud kaup on kohale jõudnud. Tellimused täidetakse senisest kiiremini ja olemasolevate e-Maxima klientide jaoks muudatusega seoses ühtegi ebamugavust ei kaasne.
Tellimused toimetatakse klientideni uute ja spetsiaalselt toidukaupade transportimiseks kohandatud sõidukitega. Tänu Eesti ühele suurimale kullerautode pargile toimetab Barbora kõik enne 16.30 esitatud tellimused klientideni samal päeval mugava, kokku lepitud ühetunnise ajavahemiku sees.
Barbora kohaletoimetamise tingimused on ühed turu parimad – kohaletoimetamise hind algab 0,99 eurost. Kauba eest saab endiselt elektrooniliselt tasuda, kuid lisandunud on Eestis ainulaadne võimalus teha kliendi kodus ka kaardimakse.
“Barbora ärifilosoofia seisneb kõigi äriprotsesside nägemises läbi kliendi silmade. Ettevõte arendab pidevalt tehnoloogilisi lahendusi, mis muudavad ostmise kliendi jaoks lihtsamaks ja kiiremaks,“ lisas Deniss Osman, Barbora.ee e-poe tegevjuht. “Läti ja Leedu näitel võime öelda, et Barbora mobiilirakendus ja kaardimakse tegemise võimalus koduuksel on just need lahendused, mis ostukogemuse meeldivamaks muudavad. “
#barbora	#deniss osman	#marko poder	#maxima